open-index/open-wikipedia-markdown huggingface dataset:
Challenge Roth

náhľad|Súťažiaci, ktorí sa pripravujú na štart pretekov v roku 2005
**Challenge Roth** sú triatlonové preteky, ktoré sa organizujú v okolí Roth bei Nürnberg v Bavorsku v Nemecku. Konajú sa každoročne v júli.

Verzia pretekov Ironman (226,2 kilometrov) sa koná od roku 1990 a verzia na krátke vzdialenosti od roku 1984. Do roku 2001 boli preteky súčasťou série Ironman. Od roku 2002 sa koná nezávisle od WTC. Počet účastníkov sa pohybuje okolo 3400 jednotlivcov a 650 štafetových tímov. Podľa organizátora sa na podujatie chodí pozerať 260 000 divákov.

## Trať
Prvá časť pretekov, 3,86 km dlhé plavecké podujatie sa koná v kanáli Mohansko-dunajského prieplavu asi 10 kilometrov pri Rothe.

178,5 km na bicykli sa jazdí po trati na vidieku na dve kolá. Jazdí sa väčšinou južne od Rothu. Najjužnejším bodom je Greding. Trať je väčšinou relatívne rovinatá s ťažším kopcom raz za kolo.

Záverečný maratónsky beh vedie pozdĺž kanála Mohansko-dunajského prieplavu. Cieľ pretekov je v centre mesta Roth.

## Svetové rekordy na Challenge Roth

* Mužský rekord: Magnus Ditlev, 2023 - 7:24:40
* Ženský rekord: Daniela Ryf 2023 - 8:08:21

## Výsledky
náhľad|Chris McCormack - víťaz Challenge Roth z roku 2007

### Výsledky mužov

### Výsledky žien

## Referencie

Kategória:Triatlonové súťaže
Kategória:Športové podujatia v Nemecku
Slovenská florbalová 1. liga mužov 2021/22

**Slovenská florbalová 1. liga mužov** v sezóne **2021/22** bol 16. ročník prvej ligy mužov, druhej najvyššej florbalovej súťaže mužov na Slovensku, ktorú organizuje Slovenský zväz florbalu (SZFB). Súťaže sa zúčastnilo 13 družstiev.

## Systém súťaže
Súťaž sa po dvoch sezónach nedohraných kvôli pandémii odohrala do konca s určením víťaza, postupujúceho, zostupujúcich aj odohraním baráže a kvalifikácie. Po tom ako bola súťaž v zime kvôli pandémii prerušená, tímy sa dohodli na upravenom formáte, kde sa celkový víťaz aj zostupujúci určia už po skončení základnej časti a play-off sa zruší. Súťaž sa odohrala systémom každý s každým jedenkrát doma a vonku. Víťaz súťaže postúpil priamo do extraligy a vicemajster odohral barážovú sériu proti predposlednému tímu. Tímy na 11., 12., a 13. mieste zostúpili.

## Účastníci
Súťaže sa zúčastnilo 13 družstiev.

## Referencie

Kategória:Slovenská florbalová 1. liga mužov
Oravaman Triathlon

**Oravaman Triathlon** alebo **Oravaman XTRI Solo Point Five** sú triatlonové preteky, ktoré sa konajú každoročne v okolí Oravy na Slovensku. Od roku 2023 sú tieto preteky súčasťou XTRI World Tour. Preteky sú charakteristické vysokým prevýšením, ktoré musia účastníci prekonať. Preteky sú od ich vzniku situované v Penzióne Pribiskô v Zuberci, ktorý je centrom a sídlom pretekov.

## Trať
Oravaman ponúka pre svojich účastníkov na výber z dvoch tratí:

* Oravaman XTRI Solo point Five - Pozostáva z plávania o dĺžke 2 km, jazdy na bicykli o dĺžke 90 km s prevýšením 1750 metrov a behom o dĺžke 21 kilometrov s prevýšením 1250 metrov. (Celkové prevýšenie až 3000 metrov)
* Oravaman Short - Pozostáva z plávania o dĺžke jedného kilometra, jazdy na bicykli o dĺžke 26 kilometrov s prevýšením 550 metrov a behom o dĺžke 8 kilometrov s prevýšením 100 metrov. (Celkové prevýšenie 650 metrov)

Plávanie sa začína v Sielnickej zátoke.

Bicyklovanie prebieha na trase Liptovská Sielnica – Huty – Zuberec – Oravice – Zuberec – Huty – Liptovské Matiašovce – Huty – Zuberec – Penzión Pribiskô.

Beh prebieha na trase Penzión Pribiskô – Brestová (1902 m.a.s.l.) – Spálená (parkovisko – lyžiarsky rezort) – Múzeum oravskej dediny – Penzión Pribiskô (Koniec)

## Kategórie
#### Muži
* (18 - 39 rokov)
* (40 - 49 rokov)
* (50 rokov a vyššie)

#### Ženy
*(18 - 39 rokov)
*(40 rokov a vyššie)

## Referencie

## Pozri aj

* Ironman Triathlon

## Externé odkazy
Webová stránka
Kategória:Športové podujatia na Slovensku
Kategória:Triatlonové súťaže
Kategória:Orava
Spúšťadlo

**Spúšťadlo** () je vrch v Revúckej vrchovine, krajinnom celku Slovenského rudohoria. Leží nad obcou Brdárka, približne  južne od Dobšinej.

## Poloha
Nachádza sa v severovýchodnej časti pohoria, v geomorfologickom podcelku Dobšinské predhorie. Leží v Košickom kraji v okrese Rožňava a zasahuje na katastrálne územie obcí Brdárka a Kobeliarovo. Najbližším sídlom je na západnom úpätí situovaná Brdárka, severozápadne sa nachádza Vyšná Slaná a Rejdová, severne Dobšiná, východne Vlachovo a Gočovo, južne Nižná Slaná, Kobeliarovo, Slavoška a Markuška a juhozápadne Hanková.

## Opis
Spúšťadlo leží na severovýchodnom okraji pohoria, v hrebeni, vedúcom z Veľkého Radzima () juhovýchodným smerom na Bučinu (), resp. južným na Ždiar () a Tureckú (). Západne sa nachádza Veľký () a Malý Radzim (), Kyprov (), Stolica (), Kilhov (), Príslop () a Kohút (), južne Hriadky (), Magura (), Hrádok (), Ždiar () a Turecká (), východne Lučice (), Bučina (), Biela skala (), Stromiš () a Babiná () a severne Ostrá (), Dobšinský kopec (), Vincovka () a Čierna hora (). Oblasť patrí do povodia rieky Slaná, kde voda zo severných svahov odteká kratšími prítokmi a z juhovýchodných, ktorá je pramennou oblasťou Kobeliarovského potoka. Juhozápadné a západné svahy odvodňuje Brdárka do Hankovského potoka a Štítnika. Na vrchol nevedie značený turistický chodník. 
 
### Výhľady
Vrchol pokrýva takmer súvislý lesný porast, ktorý umožňuje len veľmi obmedzený rozhľad. Z vhodných lokalít je možné vidieť okolité vrcholy pohoria, no tiež Stolické vrchy, Spišsko-gemerský kras a Volovské vrchy.

## Prístup
Na vrchol nevedie značená turistická trasa, preto prístup je možný lesnými chodníkmi. Severným úbočím prechádza  žltá turistická značka z Brdárky cez sedlo Hora do Vlachova, južným úpätím zasa  zeleno značený Chodník Pavla Jozefa Šafárika z Brdárky do Kobeliarova. 

## Referencie

## Pozri aj
* Revúcka vrchovina
* Dobšinské predhorie
* Zoznam vrcholov v Revúckej vrchovine

## Externé odkazy
* Poloha na turistickej mape

Kategória:Vrchy v Revúckej vrchovine
Kategória:Vrchy pod 1000 metrov na Slovensku
Kategória:Vrchy v okrese Rožňava
Kategória:Brdárka
Kategória:Kobeliarovo
SEZ Krompachy

náhľad|Administratívna budova spoločnosti SEZ Krompachy a.s.
**SEZ Krompachy a. s.** (v minulosti Slovenské elektrotechnické závody) je slovenská spoločnosť zaoberajúca sa výrobou elektrotechnických prístrojov.

Podnik bol založený pôvodne v roku 1948 ako súčasť Moravských elektrotechnických závodov. Je tradičným výrobcom zariadení nízkeho a vysokého napätia, ako sú zdroje až do 125 A, ochranné vypínače, prepínače, distribučné skrinky a ďalšie komponenty pre elektroinštalácie. 

Spoločnosť má tiež svoju vlastnú nástrojársku dielňu na výrobu nástrojov a foriem. V rámci dcérskej spoločnosti SEZ Plaset sa vyrábajú výrobky z plastu. 

SEZ Krompachy disponuje certifikátmi systému riadenia kvality ISO a ďalšími dôkazmi o kvalite svojej produkcie. 

Okrem domáceho trhu aktívne exportuje svoje výrobky do viac ako 30 krajín po celom svete.

## Referencie

## Externé odkazy
* Stránka spoločnosti

Kategória:Elektrotechnické podniky na Slovensku
Kategória:Podniky založené v 1948
Kategória:Krompachy
Norseman triathlon

náhľad|Eidfjord, miesto kde sa koná plavecká časť pretekov
náhľad|Måbødalen, miesto, ktorým prechádza cyklistická časť pretekov
náhľad|Gaustatoppen, miesto, kde sa koná záverečná časť - beh
**Norseman Xtreme Triathlon** sú triatlonové preteky, ktoré sa nekonajú pod značkou Ironman. Jedná sa o preteky z bodu do bodu *(tzn. žiadne okruhy a pod.)*, ktoré sa konajú každoročne v Nórsku. Vzdialenosti sú rovnaké ako pri pretekoch Ironman. Začína sa plávaním zoskokom z nakladacej rampy trajektu do vody Hardangerského fjordu a pláva sa do neďalekého mesta Eidfjord. V Eidfjorde súťažiaci presadnú na bicykle a následne bicyklujú 180 km cez hory, prvých 40 km z toho do kopca (dosahujú výšku 1200 m nad morom). Po druhom prechode (v Austbygdi, ) následne pretekári bežia 42,2 km, z toho prvých 25 km (do Rjukanu). Trasa je zväčša rovinatá ale na konci každého účastníka čaká výstup na miestnu horu Gaustatoppen, , kde sa nachádza aj cieľová línia. Tento triatlon má prívlastok „najťažší na svete“.

Preteky sú počas celej doby „bez podpory“, to znamená, že každý pretekár musí mať svoj vlastný tím, ktorý ho bude nasledovať na aute, aby mu mohol poskytnúť jedlo a pitie. Podporná posádka tiež musí sprevádzať svojho pretekára na záverečnom behu na vrchol kvôli nebezpečenstvu vysokej únavy pri výstupe na horu. Počas tohto posledného horského výstupu sú súťažiaci povinní nosiť batoh s núdzovým jedlom a oblečením pre prípad zmeny počasia.

## Voda
Teplota vody v Eidfjorde je výzvou pre organizátorov. V roku 2015 bola nameraná teplota vody do 10 stupňov Celzia. Bezpečnostný tím sa na základe toho rozhodol plávanie skrátiť na 1900 metrov namiesto 3800 metrov. Po pretekoch sa bezpečnostný tím rozhodol začať „Projekt výskumu studenej vody“, ktorý bude pokračovať niekoľko rokov. V roku 2019 vedecká skupina publikovala svoje prvé práce.

## Účastníci
Počet účastníkov je obmedzený na určitý počet súťažiacich (290 pre rok 2020). Približne 40 % účastníkov je z krajín mimo Nórska a asi 15 % tvoria ženy. V období od 2003 do 2005 preteky úspešne dokončilo spolu 175 žien (10,6 %) a 1 852 mužov (89,4 %).

Norseman triatlon sa prvýkrát uskutočnil v roku 2003 s 21 jednotlivcami na štartovacej čiare. Rekord pretekov (plná vzdialenosť plávania) je 09:23:28. Stanovil ho Jon Sæverås Breivold v roku 2022.

## Víťazi

## Referencie

## Externé odkazy
* 

Kategória:Triatlonové súťaže
Kategória:Športové podujatia v Nórsku
Akademický sochár

**Akademický sochár** je akademický titul, ktorý bol udeľovaný v Česko-Slovensku na umeleckých vysokých školách v oblasti sochárstva, resp. reštaurátorstva. Bol zavedený po roku 1966 v súvislosti s novým systémom akademických titulov v Česko-Slovensku (v rokoch 1953 až 1966 bolo prideľovanie titulu obmedzené). predchádzajúcim absolventom umeleckých vysokých škôl bol spätne priznaný. Udeľovaný bol aj naďalej podľa neskoršieho vysokoškolského zákona z roku 1980. Po roku 1990 už nebol udeľovaný a v súčasnosti (2023) nie je udeľovaný ani v Česku ani na Slovensku.

Okrem tohto akademického titulu je **akademický sochár** tiež označenie všeobecne pre absolventa akadémie sochárstva.

## Referencie

## Pozri aj
* Akademický maliar
* Akademický architekt
* Bakalár umenia
* Magister umenia
* Doktor umenia

Kategória:Sochárstvo
Kategória:Vysokoškolské tituly
Bučina (vrch v Revúckej vrchovine)

**Bučina** () je vrch v Revúckej vrchovine, krajinnom celku Slovenského rudohoria. Leží nad obcou Kobeliarovo, približne  južne od Dobšinej.

## Poloha
Nachádza sa v severovýchodnej časti pohoria, v geomorfologickom podcelku Dobšinské predhorie. Leží v Košickom kraji v okrese Rožňava a na katastrálnom území obce Kobeliarovo. Najbližším sídlom je na južnom úpätí situované Kobeliarovo, východne sa nachádza Vlachovo a Gočovo a západne Vyšná Slaná, Brdárka a Hanková.

## Opis
Bučina leží na severovýchodnom okraji pohoria, v hrebeni, vedúcom z Veľkého Radzima () juhovýchodným smerom cez Spúšťadlo (). Severne sa nachádza Vincovka (), Čierna hora (), Dobšinský kopec (), Babiná () a Stromiš (), východne Biela skala (), Hoľa (), Vysoký vrch (), Volovec () a Lučice (), južne Turecká (), Repisko (), Ždiar (), Hrádok () a Magura () a západne Ostrý vrch (), Hriadky (), Príslop (), Stolica (), Kilhov (), Spúšťadlo (), Malý () a Veľký Radzim (). Oblasť patrí do povodia rieky Slaná, kde voda zo severných a východných a južných svahov odteká potokom Gompeľ a zo západných Kobeliarovským potokom. Na vrchol nevedie značený turistický chodník. 
 
### Výhľady
Vrchol pokrýva súvislý, sčasti riedky lesný porast, ktorý umožňuje len obmedzený rozhľad. Z vhodných lokalít je možné vidieť okolité vrcholy pohoria, no tiež Stolické vrchy, Spišsko-gemerský kras a Volovské vrchy.

## Prístup
Na vrchol nevedie značená turistická trasa, preto prístup je možný lesnými chodníkmi z Kobeliarova a Vlachova. Severným úbočím prechádza  žltá turistická značka z Brdárky cez sedlo Hora do Vlachova. Juhozápadným úpätím vedie cez Kobeliarovo do Brdárky  zeleno značený Chodník Pavla Jozefa Šafárika. 

## Referencie

## Pozri aj
* Revúcka vrchovina
* Dobšinské predhorie
* Zoznam vrcholov v Revúckej vrchovine

## Externé odkazy
* Poloha na turistickej mape

Kategória:Vrchy v Revúckej vrchovine
Kategória:Vrchy pod 1000 metrov na Slovensku
Kategória:Vrchy v okrese Rožňava
Kategória:Kobeliarovo
Knauzova kronika

**Knauzova kronika** (lat. *Chronicon Knauzianum*) je súbor krátkych textov založených na registri uhorských kráľov písaných analistickým štýlom a zachovaných v rukopisoch vytvorených medzi 15. a 16. storočím. Je nazvaný podľa Nándora Knauza (18311898), ktorý objavil záhrebskú verziu kroniky.

Texty sú do istej miery unikátne, ale so spoločným základom, ktorým môže byť krátka kronika založená na registri uhorských kráľov. Autor ani dátum vytvorenia tohto primárneho textu nie je známy, ale môže ísť o Budínsku kroniku, kroniku Jána z Turca, prácu Antonia Bonfiniho alebo Uhorskú kroniku Heinricha von Mügeln.

Zachované texty pokrývajú históriu Uhorska od čias Hunov a čias svätého Štefana do rokov 14571458 v najkratšej verzii, v dlhších verziách do 70-tych rokov 16. storočia. Osou rozprávania je zoznam uhorských kráľov, informácie o ich nástupe na trón, dĺžke vlády, rodinných vzťahoch, smrti a mieste pochovania.

## Referencie

## Zdroj
* 

Kategória:Kroniky
Kategória:Literatúra v Uhorsku
Nathaniel Phillips

**Nathaniel Harry Phillips** (* 21. marec 1997, Bolton, Anglicko, Spojené kráľovstvo) je anglický profesionálny futbalista, ktorý hrá ako stredný obranca za klub Cardiff City, v ktorom je na hosťovaní z Liverpoolu.

## Skorý život
Nathaniel Harry Phillips sa narodil 21. marca 1997 v Boltone, Veľký Manchester.

## Kariéra
### Skorá kariéra
V roku 2016 Phillips opustil akadémiu Boltonu Wanderersu a trénoval v Huddersfield Town po tom, čo získal štipendium na University of North Carolina v Charlotte. Dva dni pred plánovaným odletom do Spojených štátov namiesto toho nastúpil do akadémie Liverpoolu.

### Liverpool
V lete 2018 začal Phillips trénovať s prvým tímom Liverpoolu a stal sa členom kádra Jürgena Kloppa, no priestor v seniorskom tíme nedostal a hral len za rezervný tím.

#### Hosťovanie v VfB Stuttgart a povolanie naspäť Liverpoolu
V roku 2019 Nathaniel odišiel na sezónne hosťovanie do nemeckého druholigového klubu VfB Stuttgart. Svoj profesionálny debut za Stuttgart absolvoval v prvom kole DFB-Pokal 2019/20, kde nastúpil ako polčasový náhradník za Holgera Badstubera.

27. decembra 2019 Liverpool oznámil, že Phillips bude 1. januára 2020 odvolaný z hosťovania pre nedostatok stredných obrancov z dôvodu veľkého počtu zranení. O 12 dní neskôr, po debute v prvom tíme za Liverpool v zápase tretieho kola FA Cupu proti Evertonu, bol zapožičaný späť do VfB Stuttgart na zvyšok sezóny 2019/20.

#### Návrat do Liverpoolu
31. októbra 2020 Phillips debutoval v lige pri víťazstve Liverpoolu 2:1 nad West Ham United. 10. marca 2021 Phillips debutoval v Lige majstrov, keď vyhral 2:0 nad RB Leipzig a pomohol Liverpoolu postúpiť do štvrťfinále. Za svoj výkon v tomto zápase obdržal ocenenie muž zápasu.

Phillips strelil svoj prvý gól za klub 19. mája 2021, keď strelil gól hlavou v zápase Liverpoolu počas výhry 3:0 vonku nad Burnley v lige. Získal ďalšie ocenenie muž zápasu. V nasledujúcej sezóne hral Phillips v zápase Liverpoolu 2:1 proti AC Miláno na San Siro, a skupinovú fázu klub ukončil so šiestimi víťazstvami zo šiestich zápasov. O niekoľko dní neskôr sa ukázalo, že Phillips počas zápasu utrpel zlomeninu lícnej kosti.

#### AFC Bournemouth (hosťovanie)
31. januára 2022 Phillips odišiel do AFC Bournemouth na hosťovanie do konca sezóny. V súvislosti s prestupom Klopp poznamenal, že „rád by si ho nechal [v Liverpoole]“ a že bol „neuveriteľne spoľahlivý a skvelá osobnosť na tréningoch“.

## Osobný život
Nathaniel je synom bývalého futbalistu Jimmyho Phillipsa a pod jeho vedením hral v akadémii Bolton Wanderers. Od roku 2023 je vo vzťahu s Molly Moorish-Gallagher, dcérou hudobníka Liama Gallaghera zo skupiny Oasis.

## Úspechy

; VfB Stuttgart

* 2. Bundesliga druhé miesto: 2019/2020

; AFC Bournemouth

* EFL Championship: 2 miesto 2021/22

## Referencie

Kategória:Anglickí futbalisti
Kategória:Hráči AFC Bournemouth
Kategória:Hráči VfB Stuttgart
Kategória:Hráči Liverpool FC
Kategória:Hráči Bolton Wanderers FC
Kategória:Hráči FA Premier League
Kategória:Futbaloví obrancovia
Fluoreskamín

**Fluoreskamín** je spirozlúčenina, ktorú možno použiť na detekciu amínov, aminokyselín a peptidov. Táto zlúčenina nefluoreskuje, ale reaguje s primárnymi amínmi za vzniku fluoreskujúceho produktu, čo znamená, že táto zlúčenina je fluorogénna. Pomocou fluoreskamínu možno detegovať bielkoviny v celkovom množstve 1-100 µg a niekedy dokonca už 10 pg. Po naviazaní na bielkovinu je excitačná vlnová dĺžka 381 nm (blízke ultrafialové žiarenie) a emisná vlnová dĺžka je 470 nm (modrá). Použitie fluoreskamínu však vyžaduje jeho veľký nadbytok a problémom je i rýchla hydrolýza. Medzi jeho alternatívny na stanovenie bielkovín patria ''orto''-ftalaldehyd (OPA), Ellmanovo činidlo alebo epikokonón.

## Reakcia
S amínmi prebieha nasledujúca reakcia:

: 

## Referencie

## Pozri aj
* (3-(2-Furoyl)-chinolín-2-karboxaldehyd

## Zdroj

Kategória:Laktóny
Kategória:Spirozlúčeniny
Vincovka

**Vincovka** () je vrch v Revúckej vrchovine, krajinnom celku Slovenského rudohoria. Leží približne  západne od centra Dobšinej.

## Poloha
Nachádza sa v severovýchodnej časti pohoria, v geomorfologickom podcelku Dobšinské predhorie. Leží v Košickom kraji v okrese Rožňava a na katastrálnom území mesta Dobšiná. Najbližším sídlom je juhovýchodne situovaná Dobšiná, severovýchodne sa nachádzajú Dedinky a Dobšinská Maša, severne Stratená a Dobšinská Ľadová Jaskyňa a južne Rejdová a Vyšná Slaná.

## Opis
Vincovka leží na severovýchodnom okraji pohoria, v rázsoche, vybiehajúcej juhovýchodne z Čiernej hory (). Východne sa nachádza Dobšinský kopec (), Babiná () a Stromiš (), južne Bučina (), Spúšťadlo (), Malý () a Veľký Radzim (), Kilhov () a Kohút (), západne Stolica (), Kyprov (), Skálie (), Buchvald () a Borovniak () a severne Čierna hora (), Duča (), Marčeková (), Gápeľ () a Gačovská skala (). Oblasť patrí do povodia rieky Slaná, kde vodu zo severných a východných svahov odvádza Lániho potok, zo západných Šafárka a z južných menšie prítoky, všetky smerujúce do Dobšinského potoka. Na vrchol nevedie značený turistický chodník. 
 
### Výhľady
Vrchol pokrýva súvislý, no riedky lesný porast, ktorý umožňuje len obmedzený rozhľad. Z vhodných lokalít je možné vidieť okolité vrcholy pohoria, no tiež Stolické vrchy, Spišsko-gemerský kras a Volovské vrchy.

## Prístup
Na vrchol nevedie značená turistická trasa, preto prístup je možný lesnými chodníkmi z Dobšinej. Severným úpätím prechádza osadou Lániho Huta  žltá turistická značka z Dobšinej do sedla Lopoty. 

## Referencie

## Pozri aj
* Revúcka vrchovina
* Dobšinské predhorie
* Zoznam vrcholov v Revúckej vrchovine

## Externé odkazy
* Poloha na turistickej mape

Kategória:Vrchy v Revúckej vrchovine
Kategória:Vrchy pod 1000 metrov na Slovensku
Kategória:Vrchy v okrese Rožňava
Kategória:Dobšiná
Madison Isemanová

**Madison Elizabeth Isemanová** (neprechýlene Madison Elizabeth Iseman; * 14. február 1997, Myrtle Beach, Južná Karolína, USA) je americká herečka známa z filmovej série *[[Jumanji (séria)|Jumanji]]*, v ktorej v rokoch 2017 a 2019 stvárnila postavu Bethany Walker.

## Detstvo
Isemanová pochádza z Myrtle Beach v Južnej Karolíne a je dcérou Susan a Johna Isemanových.

## Kariéra
Isemanová začala svoju hereckú kariéru v roku 2012. Hosťovala v televíznom seriály *Moderná rodina* a viac priestoru dostala v televíznom seriály *Still the King*.

V roku 2017 získala jednu z vedľajších úloh vo filme *Jumanji: Vitajte v džungli*, pričom postavu Bethany Walker si zopakovala aj v druhej časti natočenej v roku 2019. V júni 2019 mal premiéru film *[[Annabelle 3: Návrat]]*, kde si zahrala jednu z hlavných postáv.

V roku 2020 si zahrala po boku Sydney Sweeney vo filme *Nocturne*. O rok neskôr, si zahrala dcéru Katherine Heiglovej vo filme *Fear of Rain*. V rovnakom roku účinkovala v televíznom seriály *Viem, čo ste robili minulé leto*. V máji 2023 mal premiéru film *Knights of the Zodiac*, kde stvárnila postavu Atheny.

## Súkromný život
V roku 2012 Isemanová odcestovala na hudobno-misijný výlet do Kene na dva týždne. Od augusta 2013 pôsobila v Myrtle Beach v rámci First United Methodist Church. Má mačku.

## Iné projekty

## Externé odkazy
* 
* 

## Zdroj

Kategória:Filmové herečky USA
Kategória:Televízne herečky USA
Kategória:Detskí herci
Kategória:Osobnosti USA holandského pôvodu
Kategória:Osobnosti USA židovského pôvodu
Kategória:Osobnosti z Južnej Karolíny
Jumanji (séria)

**Jumanji** () je americká séria rodinno dobrodružných filmov, založená na detských knihách Jumanji (1981) a jej pokračovaní Zathura (2002), ktoré napísal Chris Van Allsburg. Prvý film produkovala TriStar Pictures a ďalšie filmy Columbia Pictures, obe dcérske spoločnosti Sony Pictures.

Táto filmová séria sleduje dobrodružstvá rôznych ľudí, ktorí sa ocitnú v ohrození pri hraní začarovanej hry, ktorá prichádza s množstvom nebezpečných prvkov džungle, ktoré musia hráči pri hraní prežiť. Nakoniec, jediný spôsob, ako hru ukončiť je hru dohrať a zároveň prežiť jej nebezpečenstvá.

Sfilmované boli štyri spracovania a bol odvysielaný aj televízny seriál v rokoch 1996 až 1999. Filmy zarobili v celosvetových kinách dokopy 2 miliardy dolárov.

## Knižné spracovania

### Jumanji (1981)
Dve deti, Peter a Judy, nájdu hru, ktorú si spolu zahrajú. V hre, každý hod kockou oživí džungľu z hry (ako aj postavy a stvorenia, ktoré v nej žijú). Aby sa z hry dostali, musia dokončiť hru a dostať sa do titulárneho mesta zlata.

### Zathura (2002)
Bratia Danny a Walter, susedia Petra a Judy z predchádzajúcej knihy, nájdu hru Jumanji. Namiesto nej, si však zahrajú vesmírnu hru Zathura. Rovnako ako aj v prípade Jumanji, hranie hry Zathura, prináša prvky hry do reality a aby sa všetko vrátilo do normálu, chlapci musia hru dokončiť.

## Filmy zo série
***[[Jumanji]]** je prvý film série, natočený v roku 1995.

:*V hlavných úlohách sa predstavili*: Robin Williams, Kirsten Dunst, Jonathan Hyde, Bonnie Hunt, Bradley Pierce, Adam Hann-Byrd, Patricia Clarkson, Peter Bryant, Laura Bell Bundy, Bebe Neuwirth a David Alan Grier.

****' je samostatný [[spin-off]] filmu [[Jumanji]] z roku [[1995]] a druhým dielom série filmov Jumanji. Natočený bol v roku [[2005]].

:''V hlavných úlohách sa predstavili'': [[Josh Hutcherson]], [[Jonah Bobo]], [[Tim Robbins]], [[Dax Shepard]], [[Kristen Stewartová|Kristen Stewart]], [[Frank Oz]] a [[Derek Mears]].

****' je tretím filmom série, natočený v roku 2017. Celosvetovo zarobil 995,3 milióna dolárov a stal sa piatym najlepšie zarábajúcim filmom roku 2017.

:*V hlavných úlohách sa predstavili*: Dwayne Johnson, Jack Black, Kevin Hart, Karen Gillan, Virginia Newcomb, Missi Pyle, Maribeth Monroe, Nick Jonas, Marin Hinkle, Madison Iseman, Colin Hanks, Morgan Turner, Alex Wolff, Bobby Cannavale a Marc Evan Jackson.

***** je štvrtým filmom série, natočeným v roku 2019. Celosvetovo zarobil 801,7 milióna dolárov v porovnaní s rozpočtom 125 – 132 miliónov dolárov, čím sa stal desiatym najlepšie zarábajúcim filmom roku 2019. Vďaka úspechu filmu sa pripravuje ďalšia časť.

:*V hlavných úlohách sa predstavili*: Dwayne Johnson, Jack Black, Kevin Hart, Karen Gillan, Nick Jonas, Alex Wolff, Morgan Turner Awkwafina, Colin Hanks, Marin Hinkle, Danny Glover, Madison Iseman, Dania Ramirez, Rhys Darby, Lucy DeVito, Lamorne Morris, Danny DeVito, Ser'Darius Blain, Nick Gomez a Bebe Neuwirth.

## Zdroj

Kategória:Filmy USA
Kategória:Filmové série USA
Trenčianske ginká

**Trenčianske ginká** sú tri ginká dvojlaločné, ktoré sa nachádzajú v Trenčíne. Sú chránené od 24. augusta 1990 nariadením ONV v Trenčíne pre „vedecko-výskumný, náučný a kultúrny význam“. Spravuje ich Správa CHKO Biele Karpaty.

## Základné údaje

## Referencie

## Iné projekty

## Externé odkazy
* Trenčianske ginká v databáze Štátnej ochrany prírody

Kategória:Chránené stromy na Slovensku
Kategória:Trenčín
Kategória:Chránené stromy v Trenčianskom kraji
Kategória:Chránené ginká na Slovensku
Rasmus Højlund

**Rasmus Winther Højlund** (* 4. február 2003, Kodaň, Dánsko) je dánsky profesionálny futbalista, ktorý hráva na poste útočníka v anglickom klube Manchester United.

## Klubová kariéra

### FC Kodaň
Højlund sa v roku 2017 pripojil k mládežníckemu tímu FC Kodaň. Za A-tím debutoval vo veku 17 rokov dňa 25. októbra 2020 pri víťazstve 3:1 nad Aarhus GF. V sezóne 2020/21 nastúpil za A-tím v piatich zápasoch.

V sezóne 2021/22 debutoval v Konferenčnej lige UEFA. V kvalifikácii prispel troma gólmi v šiestich zápasoch k postupu do skupinovej fázy. V skupine v ďalších šiestich zápasoch strelil ďalšie dva góly pričom jeden aj do siete ŠK Slovan Bratislava pri víťazstve 2:0 v poslednom zápase skupiny.

### SK Sturm Graz
V januári 2022 prestúpil Højlund do rakúskeho klubu SK Sturm Graz za poplatok 1,8 miliónov eur. V jarnej časti sezóny 2021/22 strelil šesť gólov v 13 zápasoch rakúskej Bundesligy. Pred odchodom do Atalanty stihol na začiatku sezóny 2022/23 odohrať za Graz vo všetkých súťažiach osem zápasov a strelil dokopy šesť gólov.

### Atalanta
Dňa 27. augusta 2022 Højlund prestúpil do talianskeho klubu Atalanta Bergamo za poplatok 17 miliónov eur. V tíme debutoval 1. septembra pri víťazstve 3:1 nad Turínom FC. O štyri dni neskôr v druhom zápase proti Monze strelil premiérový gól pri víťazstve 2:1. V sezóne 2022/23 odohral za tím 34 zápasov v ktorých strelil 10 gólov.

### Manchester United
Dňa 29. júla 2023 zamieril Højlund do Manchestru United kde podpísal päťročný kontrakt. Cena prevodu bola 64 miliónov libier plus ďalších osem miliónov v bonusoch.

## Reprezentačná kariéra
Højlund reprezentoval Dánsko na rôznych mládežníckych úrovniach.

V septembri 2022 odohral Højlund svoje prvé zápasy v seniorskej reprezentácii Dánska v zápasoch Ligy národov UEFA 2022/23 proti Chorvátsku a Francúzsku. Dňa 23. marca 2023 zaznamenal hattrick pri víťazstve 3:1 nad Fínskom, v kvalifikačnom zápase na EURO 2024. Pre Højlunda to boli zároveň prvé góly v reprezentácii.

## Štatistiky kariéry

### Klubové
*K 11. augustu 2023*

; Poznámky
: **<sup>1</sup>** Európska konferenčná liga UEFA
: **<sup>2</sup>** Liga majstrov UEFA

### Medzinárodné
*K 11. augustu 2023*

## Úspechy hráča
**FC Kodaň**

* Superligaen: 2021/22

## Referencie

## Externé odkazy
*Rasmus Højlund na transfermarkt.com

Kategória:Dánski futbalisti
Kategória:Hráči FC København
Kategória:Hráči SK Sturm Graz
Kategória:Hráči Atalanta BC
Kategória:Hráči Manchester United FC
Kategória:Hráči Superligaen
Kategória:Hráči rakúskej Bundesligy
Kategória:Hráči Serie A
Kategória:Futbaloví útočníci
Kategória:Osobnosti z Kodane
Legenda minor

***Menšia legenda [[Štefan I. (Uhorsko)|svätého Štefana]] kráľa***, alebo ***Legenda minor sancti Stephani regis***, je spolu s väčšou legendou a Hartvikovým životom sv. Štefana súčasťou oficiálnej hagiografie sv. Štefana, prvého uhorského kráľa. Zostavená bola asi panonhalmským benediktínom za vlády Kolomana I. Učeného na prelome 11. a 12. storočia. Okrem uctievania Štefana I. dielo slúžilo politickým cieľom Kolomana. Menšia legenda sa zachovala v najstarších opisoch v rovnakých kódexoch ako Legenda maior, v tzv. Ernstovom kódexe z konca 12. storočia uloženom v Krajinskej Széchényiho knižnici v Budapešti, v heiligenkruzskom pasionáli (Magnum legendarium Austriacum z rokov 11811260) a odpis zo začiatku 13. storočia je zapísaný v Legendáriu cisterciátskeho kláštora v Lilienfelde. Český preklad kapitol 2, 3, 5 a 7 vyšiel v roku 1988 v nakladateľstve Vyšehrad, slovenský preklad (neúplný) vydal František Víťazoslav Sasinek a úplný vyšiel v roku 1997 v nakladateľstve Rak.

## Obsah
[náhľad|Oslepenie [Nitrianske kniežatstvo|nitrianskeho kniežaťa Álmoša a jeho syna Bela na príkaz kráľa Kolomana, Obrázková kronika]]
Autor legendy predstavuje Štefana kráľa nielen ako zbožného svätca, ale aj ako veriaceho panovníka, ktorý popri dobrých skutkoch vedel bojovať proti nepriateľom kresťanstva (domácim odpadlíkom aj Pečenehom) ako aj trestať. Epizóda s oslepením útočníkov na kráľa Štefana je vnímaná ako pokus kráľa Kolomana ospravedlniť oslepenie svojho brata Álmoša a jeho syna Bela a ukazuje, že legenda vznikla po roku 1109, kedy k uvedeným udalostiam došlo.

## Referencie

Kategória:Stredoveká literatúra
Kategória:Literatúra v Uhorsku
Kategória:Literatúra 12. storočia
Tance z Galanty

**Tance z Galanty** () je orchestrálna suita Zoltána Kodálya z roku 1933.

## História
Skladba vznikla na objednávku k 80. výročiu Budapeštianskej filharmónie. Vychádza z ľudovej hudby z Galanty, kde Kodály niekoľko rokov žil. Skladateľ poznamenal: „V tom čase existovala známa cigánska kapela... Tá bola prvým „orchestrálnym“ zvukom, ktorý sa mi dostal do uší za mladi... Vo Viedni vyšlo okolo 1800 kníh maďarských tancov, z ktorých jedna obsahovala hudbu „od rôznych Cigánov z Galanty“... prevzal som hlavné námety z týchto starých publikácií.“

Väčšina použitých skladieb bola vo verbunkovom štýle (verbovačka) – pôvodne hraná ako vojenská regrútska hudba, ktorá sa však vžila do maďarskej ľudovej tradície na začiatku 19. storočia. Kodály videl skladbu ako pokračovanie jeho klavírnej suity z roku 1927 (orchestrálne prevedenie 1930) *[[Tance z Marosszéku]]* ().

## Hudba
*Tance z Galanty* sú rozdelené do piatich sekcií, ktoré spolu trvajú približne 16 minút. Partitúra je pre dve flauty, pikolu, dva hoboje, dva klarinety v A, dva fagoty, štyri rohy, dve trúbky, tympany, triangel, zvonkohru, malý bubon a sláčikový orchester. Zvlášť výrazný je klarinet, ktorý predstavuje tradičné tárogató (druh jednojazýčkového nástroja).

Skladba pripomína štruktúru tradičnej hudby *verbunk*: Začína pomalým úvodom prechádzajúcim do klarinetového sóla a časti *andante maestoso*, po ktorej nasledujú štyri rýchle tanečné sekcie. Rýchlejšie sekcie majú charakteristický synkopický rytmus.

## Referencie

Kategória:Hudba v Maďarsku
Kilhov

**Kilhov** () je vrch v Revúckej vrchovine, krajinnom celku Slovenského rudohoria. Leží nad obcou Hanková, približne  juhozápadne od Dobšinej.

## Poloha
Nachádza sa v severovýchodnej časti pohoria, v geomorfologickom podcelku Dobšinské predhorie. Leží v Košickom kraji, v okrese Rožňava a zasahuje na katastrálne územie obcí Rejdová a Hanková. Najbližšími sídlami sú severne situovaná Rejdová, severovýchodne sa nachádza Vyšná Slaná, východne Brdárka, juhovýchodne Hanková a juhozápadne Čierna Lehota.

## Opis
Kilhov leží na západnom okraji Dobšinského predhoria, v hrebeni, ktorý vedie z mohutnej Stolice () východným smerom cez Príslop () na Veľký Radzim () a Bučinu (). Severne sa nachádza Dobšinský kopec (), Vincovka (), Čierna hora (), Skálie (), Buchvald () a Trsteník (), západne Kyprov (), Stolica () a Grúň (), južne Príslop (), Ostrý vrch (), Magura (), Hrádok () a Ždiar () a východne Turecká (), Bučina (), Spúšťadlo (), Malý () a Veľký Radzim () a Babiná (). Masív patrí do povodia rieky Slaná, kde voda zo severnej časti hrebeňa odteká Žolíkovským potokom, z južných svahov ju odvádza Kotelnica a Hankovský potok. Vrcholom vedie značený turistický chodník. 
 
### Výhľady
Vrchol pokrýva súvislý, miestami riedky lesný porast, ktorý umožňuje len obmedzený rozhľad. Z vhodných lokalít je možné vidieť okolité vrcholy pohoria, no tiež Volovské vrchy, Spišsko-gemerský kras a Stolické vrchy.

## Prístup
* po  zelenej turistickej značke (Chodník Pavla Jozefa Šafárika):
** od východu z Brdárky 
** od západu zo Stolice () cez sedlo Olochova jama

## Referencie

## Pozri aj
* Revúcka vrchovina
* Dobšinské predhorie
* Zoznam vrcholov v Revúckej vrchovine

## Externé odkazy
* Poloha na turistickej mape

Kategória:Vrchy v Revúckej vrchovine
Kategória:Vrchy pod 1000 metrov na Slovensku
Kategória:Vrchy v okrese Rožňava
Kategória:Hanková
Kategória:Rejdová
Populizmus (politika)

**Populizmus** je termín používaný v politológii, ktorý v širšom zmysle znamená podporu „obyčajných ľudí“, ktorí sú vykresľovaní v kontraste s rôzne definovanými „elitami“.

Termín býva považovaný za príliš vágny a na jeho presnej definícii sa odborníci nezhodujú. Pôvodne označoval prívržencov americkej ľavicovej politickej strany s názvom People's Party, ktorá bojovala za agrárnu reformu, priamu demokraciu, progresívnu daň a pod., no v dnešnej dobe sa používa na označenie širšieho spektra politických programov. Niektorí považujú populizmus za samostatnú politickú ideológiu, iní iba za politickú stratégiu, ktorou politici navábia ľudí na svoj program.

Napriek nejasnej definícii, väčšina odborníkov sa zhoduje, že jadrom populizmu je rozdelenie obyvateľstva na tzv. „obyčajný ľud“ a tzv. „elitu“, preto sa populistami označujú politici, ktorí broja proti establišmentu. Populisti sa snažia zjednotiť „tichú väčšinu“ a zmobilizovať ju proti elitárskemu establišmentu, ktorý vnímajú ako nepriateľa obyčajného ľudu. Rozdiel medzi ľudom a elitou je morálny a nie situačný, t.j. aj po zvolení do funkcie populistickí politici naďalej bojujú proti elite a nestávajú sa súčasťou establišmentu.

Populisti môžu mať aj demokratické, aj autoritárske tendencie, môžu byť aj ľavicoví, aj pravicoví.

Rétorika ľavicového populizmu sa často skladá z anti-elitárstva a opozície voči establishmentu. Spoločnými témami ľavicových populistov sú ekonomická demokracia, sociálna spravodlivosť a skepticizmus voči globalizácii, kapitalizmu a militarizmu. Socialistická teória hrá menšiu úlohu ako v tradičných ľavicových ideológiách. Populistická ľavica nevylučuje ostatných horizontálne a je založená na ideáloch rovnostárstva. Má tendenciu podporovať práva menšín a koncepciu národnosti, ktorá nie je určená konkrétnou kultúrnou alebo etnickou príslušnosťou. 

Pravicový populizmus v západnom svete je niekedy spájaný s ideológiami, ako je anti-environmentalizmus, antiglobalizácia, nacionalizmus (rešp. nativizmus) a protekcionizmus. V Európe sa tento termín často používa na opis skupín, politikov a politických strán, ktoré sú všeobecne známe svojím odporom voči imigrácii, najmä z moslimského sveta, a euroskepticizmom. Niektorí pravicoví populisti môžu podporovať rozširovanie sociálneho štátu, ale len pre tých, ktorých považujú za vhodných na jeho využívanie (tento koncept sa označuje ako sociálny šovinizmus).

Pojmy *populista*, *populizmus* a *populistický* sú v slovenských (a českých) médiách a politike často nesprávne používané v pejoratívnom zmysle na opis prístupov alebo jednotlivcov, ktorí sľubujú rýchle a lákavé riešenia zložitých sociálno-ekonomických problémov, ktoré sú však ťažko realizovateľné a často škodlivé. Takéto označenie sa však odchyľuje od definície populizmu v odbornej literatúre a takéto praktiky sa presnejšie označujú ako politický oportunizmus.

## Referencie

Kategória:Politické ideológie
FK TSC

**Fudbalski klub TSC** bežne známy ako **TSC** je srbský profesionálny futbalový klub, ktorý sídli v meste Bačka Topola. Tím pôsobí v najvyššej klubovej súťaži Superliga Srbije. Klub bol založený v roku 1913 a svoje domáce zápasy hráva na štadióne TSC Arena s kapacitou 4 500 miest.

## História klubu
Prvý futbalový klub v Bačka Topole vznikol v roku 1912, ale TSC oficiálne existuje od roku 1913 a založil ho *István Benis*, ktorý bol prvým prezidentom. Mesto vtedy patrilo do Rakúska-Uhorska. Neskôr bolo mesto a klub súčasťou Juhoslávie a počas druhej svetovej vojny bol súčasťou Maďarska a klub hrával v druhej maďarskej lige. Po druhej svetovej vojne sa región vrátil do Juhoslávie. TSC hrávala v nižších juhoslovanských súťažiach.

V srbskej Superlige sa klub prvýkrát predstavil v sezóne 2019/20 a vo svojej prvej sezóne skončil tím na štvrtom mieste. V sezóne 2022/23 sa Bačka Topola umiestnila v srbskej superlige na druhom mieste a prvýkrát v histórii klubu sa tím kvalifikoval do predkôl Ligy majstrov UEFA.

## Úspechy klubu

* **[[Superliga Srbije]]**
** Vicemajster: 2022/23

## TSC v európskych súťažiach

zdroj: kassiesa.net

## Káder mužstva
**Súčasná zostava:**

## Referencie

## Externé odkazy
* Oficiálna stránka

Kategória:Srbské futbalové kluby
Kategória:Futbalové kluby založené v 1913
Kategória:Bačka Topola
Sepsi OSK Sfântu Gheorghe

**Asociația Club Sportiv Sepsi OSK Sfântu Gheorghe** bežne známy ako **Sepsi OSK** je rumunský profesionálny futbalový klub, ktorý sídli v meste Sfântu Gheorghe. Tím hráva v najvyššej rumunskej klubovej súťaži Liga I. Sepsi vzniklo v roku 2011 a domáce zápasy hrá na Sepsi Arena s kapacitou 8 400 miest.

## História klubu
Sepsi vzniklo v roku 2011 keď ho založili maďarskí občania László Diószegi a Dávid Kertész. Zvolili červeno-biele farby na počesť futbalových tradícii mesta Sfântu Gheorghe a zvolili názov **OSK** ako skratku pripomínajúcu zaniknutý klub *Olt Sport Klub*. Svoju púť začali v piatej rumunskej lige. 

V sezóne 2016/17 skončili v Liga II na druhom mieste vďaka čomu sa prvýkrát kvalifikovali do najvyššej rumunskej súťaže Liga I.

V sezónach 2021/22 a 2022/23 klub vyhral Cupa României a dvakrát vyhral aj rumunský superpohár. Od sezóny 2021/22 hráva Sepsi aj v predkolách Konferenčnej ligy UEFA.

## Úspechy klubu

* '''Cupa României''' (2x)
** **Víťaz**: 2021/22, 2022/23
* '''Supercupa României''' (2x)
** **Víťaz**: 2022, 2023

## Sepsi v európskych súťažiach

## Káder mužstva
**Súčasná zostava:**

## Referencie

## Externé odkazy
https://sepsiosk.ro/index.php/hu/

## Zdroj

Kategória:Rumunské futbalové kluby
Kategória:Futbalové kluby založené v 2011
Kategória:Sfântu Gheorghe
Biela skala (vrch v Revúckej vrchovine)

**Biela skala** () je vrch v Revúckej vrchovine, krajinnom celku Slovenského rudohoria. Leží nad obcou Hanková, približne  juhozápadne od Dobšinej.

## Poloha
Nachádza sa v severovýchodnej časti pohoria, v geomorfologickom podcelku Hrádok. Leží v Košickom kraji, v okrese Rožňava a zasahuje na katastrálne územie obcí Slavošovce a Hanková. Najbližším sídlom je východne situovaná Hanková, juhovýchodne sa nachádza Markuška, južne Slavošovce a Čierna Lehota, severne Rejdová a Vyšná Slaná a východne Brdárka.

## Opis
Biela skala leží na severovýchodnom okraji podcelku Hrádok, v hrebeni, ktorý vedie z mohutnej Stolice () východným smerom cez Príslop () a odtiaľ pokračuje juhovýchodne na vrch Hriadky (). Východne sa nachádza Malý () a Veľký Radzim (), Spúšťadlo (), Bučina (), Ždiar () a Turecká (), južne Vysoká hora (), Hriadky (), Hrádok (), Magura (), Ostrý vrch () a Biela skala (), západne Kohút (), Pavlova hora (), Skalka (), Stolica (), Grúň () a Príslop () a severne Pálenisko (), Trsteník (), Buchvald (), Skálie (), Kilhov () a Čierna hora (). Masív patrí do povodia rieky Slaná, kde voda zo západnej časti odteká Židlovským potokom do Štítnika, vodu z východných odvádza Paškov potok do Hankovského potoka. Na vrchol nevedie značený turistický chodník. 
 
### Výhľady
Vrchol pokrýva nesúvislý riedky lesný porast, ktorý umožňuje rozhľad. Z vhodných častí je tak možné vidieť okolité vrcholy pohoria, no tiež Volovské vrchy, Spišsko-gemerský kras a Stolické vrchy.

## Prístup
Na vrchol nevedie značená turistická trasa, no blízkym sedlom vedie  žltý turistický chodník zo Slavošoviec do sedla Olochova jama. Staršie mapy trasujú značený chodník hrebeňom popod Hriadky () a cez vrchol Bielej skaly.

## Referencie

## Pozri aj
* Revúcka vrchovina
* Hrádok (geomorfologický podcelok)
* Zoznam vrcholov v Revúckej vrchovine

## Externé odkazy
* Poloha na turistickej mape

Kategória:Vrchy v Revúckej vrchovine
Kategória:Vrchy pod 1000 metrov na Slovensku
Kategória:Vrchy v okrese Rožňava
Kategória:Hanková
Kategória:Slavošovce
Iiro Tarkki

**Iiro Tarkki** (* 1. júl 1985, Rauma, Fínsko) je bývalý fínsky profesionálny hokejový brankár, ktorý krátko pôsobil v National Hockey League v tíme Anaheim Ducks. Väčšinu kariéry strávil v najvyššej fínskej súťaži Liiga, kde s tímom Oulun Kärpät získal v roku 2015 majstrovský titul.

## Kariéra
Iiro Tarkki bol odchovancom fínskeho juniorského hokeja. Od detstva sa pripravoval na profesionálnu kariéru v tíme Lukko Rauma, kde od roku 2002 až do roku 2006 pôsobil aj v seniorskom tíme.

V najvyššej fínskej súťaži Liiga (s krátkymi prestávkami v nižšej fínskej lige Mestis) pôsobil v dresoch rôznych tímov až do roku 2012, keď s ním vstupný kontrakt podpísal tím NHL - Anaheim Ducks.

V tréningovom kempe si Tarkki získal záujem vedenia a väčšinu sezóny 2011/2012 strávil na „farme“ v American Hockey League v drese tímu Syracuse Crunch. Odchytal až 50 zápasov so ziskom 24 výhier a 92,5% úspešnosťou zákrokov. Napriek tomu sa však Crunch nedostali cez prvé kolo Play-Off Calder Cupu.

V drese Anaheim Ducks dostal Tarkki šancu v jedinom zápase, ktorý síce vyhral, ale pripísal si 70% úspešnosť zákrokov. Po sezóne s ním Anaheim zmluvu nepredĺžil a Tarkki putoval do KHL. Tu strávil dve sezóny v tíme Salavat Julajev CHK. Počas ročníka 2013/2014 sa presunul do švédskej najvyššej súťaže Elitserien, kde nastupoval ako náhradný brankár tímu Linköpings HC.

Posledné dve sezóny v kariére strávil znova vo fínskej Liige, kde nastupoval za tím Oulun Kärpät. Aj tu však pôsobil ako náhradný brankár a napriek zisku majstrovského titulu v roku 2015 (keď sa vo vyraďovacích bojoch dokonca nakrátko stal hlavným brankárom), v roku 2016 ukončil profesionálnu hráčsku kariéru.

Tarkki trikrát reprezentoval Fínsko v prípravných zápasoch pred Majstrovstvami sveta s názvom Euro Hockey Tour (2009, 2010, 2011) a raz zastával pozíciu tretieho brankára priamo na Majstrovstvách sveta (2010) - do bránky sa však nedostal.

## Štýl
Hokejový expert a scout Ulf Andersson napísal o Tarkkim pre web eliteprospects.com, že Tarkki je robustným brankárom bez zjavných slabín. Vyzdvihol jeho schopnosť nepodliehať tlaku a jeho atletické schopnosti. Tarkki bol predstaviteľom známeho brankárskeho štýlu *butterfly (motýlik)*.

## Rodina
Tarkkiho starší brat - Tuomas Tarkki bol tiež hokejovým brankárom, ktorý rovnako pôsobil najmä vo fínskej Liige. Z hľadiska úspechov aj dĺžky kariéry bol Tuomas úspešnejší z bratov, avšak narozdiel od Iira v NHL nikdy nedebutoval.

## Štatistiky v NHL

## Referencie

Kategória:Fínski hokejoví brankári
Kategória:Brankári Anaheim Ducks
Kategória:Hráči Espoo Blues
Kategória:Hráči Linköpings HC
Kategória:Hráči Lukko Rauma
Kategória:Hráči Oulun Kärpät
Kategória:Hráči SaiPa Lappeenranta
Kategória:Hráči Salavat Julajev Ufa
Kategória:Hráči Syracuse Crunch
SK Dynamo České Budějovice

**Sportovní klub Dynamo České Budějovice, a.s.** skrátene **SK Dynamo České Budějovice** je český profesionálny futbalový klub, ktorý sídli v meste České Budějovice. Tím hráva v najvyššej českej klubovej súťaži . Klub bol založený v roku 1900 a svoje domáce zápasy hráva na futbalovom štadióne Strělecký ostrov. 

## História klubu
Klub bol založený v roku 1900 ako SK České Budějovice. Svoj súčasný názov nosí od roku 2004. Prvýkrát si prvú československú futbalovú ligu vyskúšalo v sezóne 1947/48. Väčšinou však klub pôsobil v nižších súťažiach. Na začiatku 90. rokov sa klub stal tradičným účastníkom prvej ligy a nič na tom nezmenilo ani rozdelenie na českú a slovenskú ligu. 

České Budějovice boli účastníkom prvej sezóny 1. českej futbalovej ligy a v sezóne 1993/94 skončili na šiestom mieste čo je ich najvyššie umiestnenie v prvej lige. Toto umiestnenie dokázali zopakovať aj v sezóne 1996/97. 

Po niekoľkých rokoch v 2. českej futbalovej lige sa Dynamo vrátilo do 1. českej ligy v sezóne 2019/20.

## Káder mužstva
**Súčasná zostava:**

## Dynamo v prvej českej lige

* 6. miesto - 1993/94, 1996/97
* 7. miesto - 1994/95
* 8. miesto - 2003/04
* 9. miesto - 2019/20
* 10. miesto - 2006/07, 2008/09, 2011/12, 2021/22, 2022/23
* 11. miesto - 1995/96, 2010/11
* 13. miesto - 1999/00, 2002/03, 2007/08, 2009/10, 2020/21
* 15. miesto - 1997/98. 2000/01, 2004/05, 2012/13, 2023/24

## Externé odkazy

* https://www.dynamocb.cz/

## Zdroj


Kategória:České futbalové kluby
Kategória:Futbalové kluby založené v 1900
Kategória:Šport v Českých Budějoviciach
Akvatlon

**Akvatlon** sú multišportové preteky pozostávajúce z plávania a behu. Pretekári absolvujú plávanie, po ktorom ihneď nasleduje beh na rôzne vzdialenosti. Športovci súťažia o najrýchlejšie celkové dokončenie trate.

Akvatlon patrí do rodiny vytrvalostných multišportových pretekov, ktoré si získali obľubu od triatlonu a rôznych nezávislých pretekov v druhej polovici 20. storočia. Moderný akvatlon je považovaný za disciplínu triatlonu, pretože štandardné preteky zahŕňajú rovnaké vzdialenosti ako triatlon, ale bez cyklistickej časti. Šport ako taký riadi Medzinárodná triatlonová únia, ktorá každoročne organizuje majstrovstvá sveta.

## História
Dátum vzniku akvatlonu je ťažké určiť, pretože ide o kombináciu plávania a behu, ktoré majú pôvod už dávno v histórií. Moderné korene akvatlonu možno vystopovať k pretekom v Austrálii v 50. rokoch 20. storočia. Preteky pozostávali z behu po pláži, plávaniu na mori okolo bóje a naspäť a opätovnom behu po pláži. V šesťdesiatych rokoch sa táto myšlienka rozšírila do Kalifornie v Spojených štátoch a stala sa populárnou medzi bežcami a plavcami. USA Triathlon tvrdí, že prvým akvatlonovým podujatím v USA boli preteky v San Diegu v roku 1971.

## Prehľad
Akvatlon vo všeobecnosti kopíruje triatlonové vzdialenosti, no aj tu môže existovať variabilita. Pláva sa zväčša na otvorenej vode, ale existujú aj bazénové šprinty/superšprinty.

Štandardné vzdialenosti International Triathlon Union pre „teplú vodu“ sú 2,5 km beh následne 1000 metrov plávanie a ďalší 2,5 km beh.

Ak je teplota vody nižšia ako 22 °C potom sú preteky s povinným neoprénom a pláva sa 1000 m a beží sa 5 km.

„Dlhé trate“ pozostávajú z 2000 m plávania a 10 km behu. Ak je teplota vody nízka (okolo 16 °C), potom môže byť trať skrátená, prípadne môžu byť preteky kompletne zrušené. Ďalším športom odvodeným od triatlonu je duatlon, ktorý kombinuje cyklistiku a beh.

## Podujatia
Majstrovstvá sveta v akvatlone ITU sa konajú každoročne od roku 1998. Slovenský triatlonista Richard Varga je štvornásobným majstrom sveta v akvatlone. V roku 2021 sa na treťom mieste na Majstrovstvách sveta umiestnila Margaréta Vráblová.

## Referencie

Kategória:Individuálne športy
Kategória:Viacodvetvové športy
Kategória:Plávanie
Kategória:Beh
Kategória:Triatlon
Tipos extraliga 2023/2024

**Tipos extraliga 2023/2024** bola 31. sezóna najvyššej klubovej súťaže v ľadovom hokeji na Slovensku. Začala sa 15. septembra 2023 a skončila 24. apríla 2024. Riadiacim orgánom súťaže bol Slovenský zväz ľadového hokeja. 

Po výhre hokejovej ligy 2022/23 z nej do extraligy postúpilo HC 19 Humenné. Základnú časť vyhral s 94 bodmi HK Poprad. Majstrami Slovenska v ľadovom hokeji v sezóne 2023/24 sa po druhýkrát stala HK Nitra, ktorá vo finále porazila HK Spišská Nová Ves 4:0.

## Extraligové kluby
V sezóne 2023/2024 hralo 12 regulárnych družstiev, z ktorých najslabšie priamo zostúpilo do nižšej súťaže.

## Základná časť

## Play-off

### Pavúk
Kvalifikačné kolo sa hralo na 3 víťazné zápasy.

### Predkolo
Zápasy predkola kvalifikácie na play-off sa začali 11. marca 2024. Jednotlivé série sa hrali na 3 víťazstvá. Tímy hrali podľa miesta, na ktorom sa umiestnili v základnej časti, a to tím na 7. mieste s tímom na 10. mieste a tím na 8. miesto s tímom na 9. mieste. HKM Zvolen odohral päť zápasov, z ktorých tri vyhral, proti HK 32 Liptovský Mikuláš, tak isto ako HK Nitra proti Dukla Trenčín, čím Zvolen a Nitra postúpili z predkola do štvrťfinále play-off.

#### HKM Zvolen (7.) — MHk 32 Liptovský Mikuláš (10.)
----

----

Konečný stav série **3:2** na zápasy pre HKM Zvolen.

#### HK Nitra (8.) — HK DUKLA Trenčín (9.)
----

----

Konečný stav série **3:2** na zápasy pre HK Nitra.

### Štvrťfinále
#### HK Poprad (1.) – HK Nitra (8.)
----

----

Konečný stav série **4:2** na zápasy pre HK Nitra.

#### HK Dukla Ingema Michalovce (2.) – HKM Zvolen (7.)
----

----

Konečný stav série **4:1** na zápasy pre HK Dukla Ingema Michalovce.

#### HK Spišská Nová Ves (3.) – HC ’05 Banská Bystrica (6.)
----

----

Konečný stav série **4:0** na zápasy pre HK Spišská Nová Ves.

#### HC Košice (4.) – HC SLOVAN Bratislava (5.)
----

----

Konečný stav série **4:0** na zápasy pre HC Košice.

### Semifinále
#### HK Dukla Ingema Michalovce (2.) – HK Nitra (8.)
----

----

Konečný stav série **4:2** na zápasy pre HK Nitra.

#### HK Spišská Nová Ves (3.) – HC Košice (4.)
----

----

Konečný stav série **4:3** na zápasy pre HK Spišská Nová Ves.

### Finále
#### HK Spišská Nová Ves (3.) – HK Nitra (8.)
----

Konečný stav série **4:0** na zápasy pre HK Nitra.

## Konečné poradie

## Referencie

Kategória:Sezóny slovenskej hokejovej ligy
Kategória:Ľadový hokej v 2023
Kategória:Ľadový hokej v 2024